
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1011 

---- ' 29 Σεπτεμβρίου 199Σ3 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταφορά οργανικών θέσεων του Κλάδου ΤΕ Δασοπο¬ 
νίας της Περιφέρειας Θεσσαλίας. 

Πολιτογράφηση Αλλογενών Αλλοδαπών. 

Πολιτογράφηση Ομογενών Αλλοδαπών. 

Καθιέρωση εργασίας πέρα από το κανονικό ωράριο για 

υπερωριακή εργασία υπαλλήλου. 

Μετονομασία της Βιομηχανικής Περιοχής Αττικής Β' Σχι¬ 
στό σε Βιομηχανικό Πάρκο Σχιστού (ΒΙ.ΠΑ. Σχιστού).. 
Τιμολόγιο αμοιβής των φορτ/τών λιμένα Καλαμάτας για 

τη φορτ/ση εφοδίων πλοίοίν.■· ■ ■ - 

Αύξηση για το έτος 1998 των καταβαλλόμενων συντάξε¬ 
ων του Ταμείου Επικουρικής Ασφάλισης Εκπαιδευτι¬ 
κών Ιδιωτικής Γενικής Εκπαιδεύσεως..... 

Ορισμός δικαστικού καταστήματος του Ειρηνοδικείου 

Νέων Μουδανιών. 

Υπαγωγή του προσωπικού της κοινότητας ΑΝΤΙ ΚΑΛΑΜΟΥ - 
ΜΕΣΣΗΝΙΑΣ στις διατάξεις του Α' Μέρους του Ν. 1188/81 9 
Σύσταση και λειτουργία Εκκλησιαστικού Ιδρύματος υπό 
την επωνυμίαν «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕ- 
ΝΤΡΟΝ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΣΠΑΡΤΗΣ», 
της Ιεράς Μητροπόλεως Μονεμβασίας και Σπάρτης.. 10 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 25465/22.7.98 απόφαση του 
Υπουργού Εσωτερικών, Δημόσιας Διοίκησης και Α¬ 
ποκέντρωσης .-... ^ ** 

Διόρθωση σφάλματος της 253/1952/13.1.98 απόφασης 
Υπουργού Εργασίας και Κοινωνικών Ασφαλίσεων. 12 


ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ- 30920 ,(■*) 

Μεταφορά οργανικών θέσεων του Κλάδου ΤΕ Δασοπονίας 
της Περιφέρειας Θεσσαλίας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του πέμπτου εδαφίου της παραγράφου 3 
του άρθρου 2του Ν. 2503/1997. 


2. Τη γνώμη του Γενικού Γραμματέα της Περιφέρειας 
Θεσσαλίας, που διατυπώθηκε στο Α.Π. 3461/31.7.1998 έγ¬ 
γραφό του. 

3. Την ανάγκη πρόβλεψης οργανικών θέσεων κλάδων Πληρο¬ 
φορικής στην-Περιφέρεια Θεσσαλίας ενόψει εφαρμογής προ- 

1 γραμμάτων μηχανοργάνωσης των Περιφερειών. 

2 4. Την αριθ. ΔΙΔΚ/Φ. 1/20199/5.9.1997 κοινή απόφαση του 
2 Πρωθυπουργού και του Υπουργού Εσωτερικών, Δημόσιας Διοί¬ 
κησης και Αποκέντρωσης για την ανάθεση αρμοδιοτήτων στους 

4 Υφυπουργούς Εσωτερικών, Δημόσιας Διοίκησης και Αποκέ¬ 
ντρωσης (ΦΕΚ 801/ΤΒ75.9.1997), όπως τροποποιήθηκε με την 

5 αριθ. ΔΙΔΚ/Φ. 1/23470/ 20.10.1997 όμοια (ΦΕΚ 

924/τ. Β720.10.1997), αποφασίζουμε: 

6 Μεταφέρουμε από το σύνολο των οργανικών θέσεων του 
κλάδου ΤΕ Δασοπονίας της Περιφέρειας Θεσσαλίας δέκα (10) 
κενές οργανικές θέσεις από πέντε (5) στους κλάδους ΠΕ Πλη- 

7 ροφορικής και ΤΕ Πληροφορικής αντίστοιχα. 

Από τις διατάξεις της παρούσας δεν προκαλείται δαπάνη σε 

βάρος του Κραπκού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 11 Σεπτεμβρίου 1998 

Ο ΥΦΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

-♦- 

Αριθ. Φ148/17573 κ.α. ( 2 ) 

Πολιτογράφηση Αλλογενών Αλλοδαπών. 

ΟΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την αριθ. πρωτ. Φ. 148/17573/10.9.1998 απόφαση του Υ¬ 
φυπουργού Εσωτερικών Δημόσιας Διοίκησης και Αποκέ¬ 
ντρωσης. έγινε δεκτή η από 21.11.1990 αάηση πολπογράφη- 
σης της αλλογενούς αλλοδαπής ΓΡΗΓΟΡΙΑΔΟΥ ΝΑΤΑΛΙΑ 
συζ. ΔΗΜΗΤΡΙΟΥ, για την απόκτηση της Ελληνικής Ιθαγένει¬ 
ας 

Με την αριθ. πρωτ. Φ. 8533/17721/10.9.1998 απόφαση του 
Υφυπουργού Εσωτερικών Δημόσιας Διοίκησης και Αποκέ¬ 
ντρωσης, έγινε δεκτή η από4.2.1997 αίτηση πολπογράφησης 
της αλλογενούς αλλοδαπής ΣΤΕΦΑΝΩΒΑ ΠΕΤΙΑτου ΜΠΟΖΙ- 
ΝΤΑΡ, σύζ. ΣΤΑΥΡΟΥ ΣΑΡΧΩΣΗ, για την απόκτηση της Ελ¬ 
ληνικής Ιθαγένειας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Με την αριθ. πρωτ. Φ. 41423/19430/10.9.1998 απόφαση 
του Υφυπουργού Εσωτερικών Δημόσιας Διοίκησης και Α¬ 
ποκέντρωσης, α) έγινε δεκτή η από 21.5.96 αίτηση πολι¬ 
τογράφησης του αλλογενούς αλλοδαπού ΜΑΛΟΥΧΙ 
ΡΑΣΑΝΤ του ΓΙΟΥΣΕΦ, για την απόκτηση της Ελληνικής Ι¬ 
θαγένειας, και β) εγκρίθηκε η αλλαγή του επωνύμου του 
και του κυρίου ονόματος του από «ΜΑΛΟΥΧΙ ΡΑΣΑΝΤ» σε 
«ΜΑΛΟΥΧΗΣ ΙΩΣΗΦ». 

Μετην αριθ. πρωτ. Φ. 49291/17703/10.9.1998 απόφαση 
του Υφυπουργού Εσωτερικών Δημόσιας Διοίκησης και Α¬ 
ποκέντρωσης, έγινε δεκτή η από 10.9.90 αίτηση πολιτο¬ 
γράφησης της αλλογενούς αλλοδαπής ΣΑΧΤΑΡΙΔΟΥ ΜΙ- 
ΡΕΛΑ συζ. ΕΥΓΕΝΙΟΥ, για την απόκτηση της Ελληνικής Ι¬ 
θαγένειας. 

Μετην αριθ. πρωτ. Φ. 50317/17705/10.9.1998 απόφαση 
του Υφυπουργού Εσωτερικών Δημόσιας Διοίκησης και Α¬ 
ποκέντρωσης, έγινε δεκτή η από 26.4.1996 αίτηση πολι¬ 
τογράφησης της αλλογενούς αλλοδαπής ΝΙΚΟΛ ΙΖΑ- 
ΜΠΕΛ ΜΑΡΙ ΜΙΣΕΛΙΝ του ΡΟΖΕ - ΠΩΛ, συζ. ΓΙΑΝΝΑΡΟΥ 
ΣΑΡΑΝΤΗ, για την απόκτηση της Ελληνικής Ιθαγένειας. 

Με την αριθ. πρωτ. Φ. 61973/18475/10.8.1998 απόφαση 
του Υφυπουργού Εσωτερικών Δημόσιας Διοίκησης και Α¬ 
ποκέντρωσης, έγινε δεκτή η από 3.3.1998 αίτηση πολιτο- 
γράφησηςτης αλλογενούς αλλοδαπής ΕΣΠΑΝΙΟΛ ΕΤΣΕ- 
ΒΑΡΡΙΑ Μ ΑΝΟ ΥΕΛ του Π ΕΔΡΟ, για την απόκτηση της Ελ¬ 
ληνικής Ιθαγένειας. 

Αθήνα, 10 Σεπτεμβρίου 1998 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. Φ. 40260/10142 κ.α. (3) 

Πολιτογράφηση Ομογενών Αλλοδαπών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την αριθ. πρωτ. Φ. 40260/10142/10.9.1998 απόφαση 
του Υφυπουργού Εσωτερικών Δημόσιας Διοίκησης και Α¬ 
ποκέντρωσης, έγινε δεκτή η από 6.7.1994 αίτηση πολιτο¬ 
γράφησης του ομογενούς αλλοδαπού ΤΣΑΓΚΑΡΗ ΦΙΛΙΠ¬ 
ΠΟΥ του ΓΕΩΡΓΙΟΥ, για την απόκτηση της Ελληνικής Ι¬ 
θαγένειας. 

Μετην αριθ. πρωτ. Φ. 56644/11140/10.9.1998 απόφαση 
του Υφυπουργού Εσωτερικών Δημόσιας Διοίκησης και Α¬ 
ποκέντρωσης, έγινε δεκτή η από 3.3.97 αίτηση πολιτο¬ 
γράφησης της ομογενούς αλλοδαπής ΔΟΥΜΗ ΑΝΝΑΣ 
του ΕΥΑΓΓΕΛΟΥ, για την απόκτηση της Ελληνικής Ιθαγέ¬ 
νειας. 

Μετην αριθ. πρωτ. Φ. 58214/17090/10.9.1998 απόφαση 
του Υφυπουργού Εσωτερικών Δημόσιας Διοίκησης και Α¬ 
ποκέντρωσης, έγινε δεκτή η από 1.8.1997 αίτηση πολιτο¬ 
γράφησης της ομογενούς αλλοδαπής ΙΑΚΩΒΙΔΟΥ ΜΑ¬ 
ΡΙΑΣ του ΑΛΕΞΑΝΔΡΟΥ, για την απόκτηση της Ελληνικής 
Ιθαγένειας. 

Μετην αριθ. πρωτ. Φ. 60908/18496/10.9.1998 απόφαση 
του Υφυπουργού Εσωτερικών Δημόσιας Διοίκησης και Α¬ 
ποκέντρωσης, έγινε δεκτή η από 22.9.1997 αίτηση πολι¬ 
τογράφησης της ομογενούς αλλοδαπής ΡΩΣΣΙΔΟΥ ΣΤΥ- 
ΛΙΑΝΗ της ΜΑΡΙΑΣ, για την απόκτηση της Ελληνικής Ιθα¬ 
γένειας. 

Μετην αριθ. πρωτ. Φ. 62231/13391/10.9.1998 απόφαση 


του Υφυπουργού Εσωτερικών Δημόσιας Διοίκησης και Α¬ 
ποκέντρωσης, έγινε δεκτή η από 16.1.1998 αίτηση πολι¬ 
τογράφησης του ομογενούς αλλοδαπού ΠΑΠΠΑ ΒΑΣΙ¬ 
ΛΕΙΟΥ του ΔΗΜΗΤΡΙΟΥ, για την απόκτηση της Ελληνικής 
Ιθαγένειας. 

Αθήνα, 10 Σεπτεμβρίου 1998 

ΟΥΦΥΠΟΥΡΓΟΣ 

Λ. ΠΑΠΑΔΗΜΑΣ 

- ♦ - 

Αριθ. 2059699/6452/0022 (4) 

Καθιέρωση εργασίας πέρα από το κανονικό ωράριο για 
υπερωριακή εργασία υπαλλήλου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18του Ν. 2470/97, όπως α- 
νηκαταστάθηκε από το άρθρο 15 του Ν. 2592/98. 

2. Το αριθ. 2056628/6140/0004/26.8.98 έγγραφο της Δ4 
Προσωπικού. 

3. Την κοινή απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/0006Α/ 
4.10.96 «Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών». 

4. Το γεγονός ότι από την παρούσα απόφαση προκα- 
λείται δαπάνη ποσού 438.500 δρχ., η οποία θα αντιμετω- 
πισθεί από τις εγγεγραμμένες πιστώσεις του Ειδικού Φο- 
ρεά 23-140, ΚΑΕ 0511, αποφασίζουμε: 

Εγκρίνουμε την καθιέρωση υπερωριακής εργασίας πέ¬ 
ρα από το κανονικό ωράριο, για το χρονικό διάστημα από 
1.3.1998 μέχρι 31.8.1998, για πεντακόσιες (500) ώρες συ¬ 
νολικά απογευματινής εργασίας για έναν (1) υπάλληλο 
της Δ4 - Προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17Αυγούστου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

- ♦ - 

Αριθ. 32757/1118 ’ (5) 

Μετονομασίατης Βιομηχανικής Περιοχής Αττικής Β' Σχι¬ 
στό σε Βιομηχανικό Πάρκο Σχιστού (ΒΙ.ΠΑ. Σχιστού). 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Εχοντες υπόψη: 

1 .Τις διατάξεις του Ν.2545/1997 "Βιομηχανικές και Επι¬ 
χειρηματικές Περιοχές και άλλες διατάξεις" (ΦΕΚ 
254/Α/1997) και ειδικότερα το άρθρο 19 αυτού. 

2. Τις διατάξεις του Ν.4458/1965 "Περί Βιομηχανικών 
Περιοχών" (ΦΕΚ33/Α/1965) όπως τροποποιήθηκε και συ¬ 
μπληρώθηκε απο το Ν.742/1977 "Περί τροποποιήσεως 
και συμπληρώσεωςτου Ν.4458/1965 "Περί Βιομηχανικών 
Περιοχών" και ρυθμίσεως συναφών θεμάτων" (ΦΕΚ 319/ 
Α/1977) και ειδικότερα το άρθρο Ι,παρ. 1 εδαφ. (γ) και το 
άρθρο 7 παρ. 5 αυτού. 

3. Τις διατάξεις του Ν. 1032/1980 περί συστάσεως Υ¬ 
πουργείου Χωροταξίας, Οικισμού και Περιβάλλοντος και 
ειδικότερα των άρθρων 2,3 και 7 αυτού. 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Το Π.Δ/γμα 456/25.09.85 (ΦΕΚ 163/Α/26.09.85) "Με¬ 
ταφορά Αρμοδιοτήτων, Υπηρεσιών και Προσωπικού στα 
Υπουργεία κ.λ.π" και ειδικότερα το άρθρο 1 εδαφ. (α) και 
το άρθρο 2παρ. 1 στοιχ. (Β) αυτού. 

5. Το Π.Δ/γμα 27/29.01.96 (ΦΕΚ 19/Α/1996) "Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας, και Εμπορίου, στο Υπουργείο Ανάπτυ¬ 
ξης"· 

6. Το Π.Δ/γμα. 229/10.07.86, (ΦΕΚ 96/Α/16.07.86) "Σύ¬ 
σταση και Οργάνωση της Γενικής Γραμματείας Βιομηχα¬ 
νίας" όπως τροποποιήθηκε με τις διατάξεις του Π.Δ/τος 
396/1989 "Οργάνωση της Γενικής Γραμματείας Βιομηχα¬ 
νίας" (ΦΕΚ 172/Α/89). 

7. Την υπ’αριθ. 1 14 / 04 .10.96 Απόφαση του Πρωθυπουρ¬ 
γού και του Υπουργού Ανάπτυξης σχετικά με την ανάθε¬ 
ση αρμοδιοτήτων στους Υφυπουργούς Ανάπτυξης Αννα 
Διαμαντοπούλου και Μιχάλη Χρυσοχοίδη (ΦΕΚ924/Β/96) 

8. Την υπ'αριθμ. Δ17α/03/99/Φ.2.2.1/04.11.96 Απόφαση 
του Πρωθυπουργού και του Υπουργού ΠΕΧΩΔΕ, σχετικά 
με την ανάθεση αρμοδιοτήτων στους Υφυπουργούς ΠΕ¬ 
ΧΩΔΕ Χρήστο Βερελή και Θεόδωρο Κολιοπάνο (ΦΕΚ 
1006/Β/96). 

9. Τις διατάξεις του άρθρου 29 Ατού Ν. 1558/1985 όπως 
αυτό προστέθηκε με το άρθρο 27 του Ν. 2081/1992 
(ΑΊ54) και το γεγονός ότι από τις κανονιστικές διατάξεις 
αυτού του Διατάγματος δεν προκαλείται δαπάνη σε βά¬ 
ρος του κρατικού προϋπολογισμού και ειδικώτερατου οι¬ 
κείου Ο.Τ.Α. 

10. Την Κοινή Απόφαση των Υπουργών Περιβάλλοντος, 
Χωροταξίας και Δημοσίων Έργων και Βιομηχανίας, Ενέρ¬ 
γειας και Τεχνολογίας αριθ. Β.2671/482/29.01.1988 « Κα¬ 
θορισμός των ορίων της Βιομηχανικής Περιοχής Αττικής 
Β’ Σχιστό - Μετεγκατάσταση χυτηρίων και συναφών δρα¬ 
στηριοτήτων» (ΦΕΚ 100/Β/1988), όπως διορθώθηκε στο 
ΦΕΚ 180/Β/1988. 

11. Το έγγραφο αρ. οικ. 1570/74/21.01.98, του Υπουρ¬ 
γείου Ανάπτυξης «Αλλαγή μορφής της ΒΕΠΕ Σχιστού α¬ 
πό ΒΙΠΕ σε ΒΙΠΑ Σχιστού Αττικής» 

12. Την Απόφαση αρ 68/1998της Επιτροπής της Ελληνι¬ 
κής Τραπέζης Βιομηχανικής Αναπτύξεως Α.Ε., που προ- 
βλέπεταιστο άρθρο 1, παρ. 1 εδαφ.(γ) του Ν.742/1977. 

13. Τις διατάξεις του Π.Δ/τος 84/84 «Ιδρυση, επέκταση, 
εκσυγχρονισμός, συγχώνευση και μετεγκατάσταση βιο¬ 
μηχανιών, βιοτεχνιών και αποθηκών μέσα στα όρια του Η¬ 
πειρωτικού τμήματος του Νομού Αττικής και των νήσων 
Σαλαμίνας και Αίγινας», ΦΕΚ 33 Α /1984. 

14. Την Κοινή Απόφαση των Υπουργών ΠΕΧΩΔΕ και 
ΒΕΤ με αριθμό 10537/18.02.93 «Καθορισμός αντιστοιχίας 
της κατάταξης των βιομηχανικών βιοτεχνικών δραστηριο¬ 
τήτων της Κ. Υ. Α 69269/90 με την αναφερόμενη στις πολε- 
οδομικές ή και σε άλλες διατάξεις διάκριση των δραστη¬ 
ριοτήτων σε χαμηλή μέση και υψηλή όχληση», ΦΕΚ 498 
Δ71993. 

15. Την 50662/1586/05.02.1993 Απόφαση του Υπουργού 
ΠΕΧΩΔΕ «Εγκριση Γενικού Πολεοδομικού Σχεδίου Οικι¬ 
σμού Περάματος Δήμου Περάματος», ΦΕΚ 498 Δ71993. 

16. Το 2157/21.05.1998 έγγραφο του Οργανισμού Αθή¬ 
νας, αποφασίζουμε: 

τη μετονομασία της Βιομηχανικής Περιοχής Αττικής Β' 
Σχιστό σε Βιομηχανικό Πάρκο Σχιστού (ΒΙ.ΠΑ. Σχιστού) 
προκειμένου να δέχεται δραστηριότητες μόνο μέσης και 
χαμηλής όχλησης και να χρησιμοποιηθεί για τη μετεγκα¬ 
τάσταση χυτηρίων και συναφών δραστηριοτήτων του 


ναυπηγοεπισκευαστικού κλάδου. 

Η ακριβής θέση, τα όρια και η έκταση του Βιομηχανικού 
Πάρκου Σχιστού περιγράφονται στην Κοινή Απόφαση των 
Υπουργών Περιβάλλοντος, Χωροταξίας και Δημοσίων 
Έργων και Βιομηχανίας, Ενέργειας και Τεχνολογίας αριθ. 
Β.2671 /482/29.01.1988 « Καθορισμόςτωνορίωντης Βιο¬ 
μηχανικής Περιοχής Αττικής Β’ Σχιστό - Μετεγκατάσταση 
χυτηρίων και συναφών δραστηριοτήτων» (ΦΕΚ 
100/Β/1988), όπως διορθώθηκε στο ΦΕΚ 180/Β/1988. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1998 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΑΝΝΑ ΔΙΑΜΑΝΤΟΠΟΥΛΟΥ Θ. ΚΟΛΙΟΠΑΝΟΣ 

-♦- 

Αριθ. 12435 (6) 

Τιμολόγιο αμοιβής των φορτ/τών λιμένα Καλαμάτας για 
τη φορτ/ση εφοδίων πλοίων. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τιςδιατάξειςτου άρθρου 37του Ν. 3239/1955 καιτου 
άρθρου 3 του Κ.Ν. 5167/1932. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν. 2081/1992, 
του άρθρου 1 του Ν. 2469/1997 και των Π.Δ. 368/1989 (Α' 
163), 95/1993 (Α'40) και 372/1995 (Α' 201). 

3. Την αριθ. 738/23.7.1998 πρόταση της Ε.Ρ.Φ.Λ. Καλα¬ 
μάτας που διατυπώθηκε στο αριθ. 738/1998 πρακτικό συ¬ 
νεδρίασής της. 

4. Το γεγονός ότι, από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Αποδεχόμαστε την αριθ. 738/23.7.1998πρόταση της 
Επιτροπής Ρύθμισης Φορτ/σεων Λιμένα (Ε.Ρ.Φ.Λ.) Καλα¬ 
μάτας και εγκρίνουμε το τιμολόγιο αμοιβήςτων φορτοεκ¬ 
φορτωτών λιμένα Καλαμάτας για τη φόρτωση ή εκφόρ- 
τωση εφοδίων πλοίων σε χίλιες τριακόσιες (1.300) δρχ. 
κατάτόννο. 

Το ανωτέρω τιμολόγιο προσαυξάνεται, σύμφωνα με τις 
διατάξειςτου ισχύοντος κανονισμού εργασίας - τιμολογί¬ 
ου αμοιβής των φορτ/τών λιμένα Καλαμάτας, εάν η 
φορτ/ση διενεργείται πέραν των κανονικών ωρών εργα¬ 
σίας, κατά νύκτα, Κυριακή ή εξαιρετέα και για συνδικαλι¬ 
στική εισφορά και ιδιωτική ασφάλιση. Επίσης προσαυξά¬ 
νεται με τις υπέρ τρίτων εργοδοτικές εισφορές και ει¬ 
σφορές υπέρ Δ.Ε.Φ., Λ.Α.Φ., Λ.Ε.Γ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1998 

ΟΙ ΥΠΟΥΡΓΟΙ 

ΕΡΓΑΣΙΑ ΚΑΙ 

ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 

Αριθ. Φ.157/1366 (7) 

Αύξηση για το έτος 1998 των καταβαλλόμενων συντάξε¬ 
ων του Ταμείου Επικουρικής Ασφάλισης Εκπαιδευτι¬ 
κών Ιδιωτικής Γενικής Εκπαιδεύσεως. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 (Α'165). 

2. Τις διατάξεις του Π.Δ. 213/1992 (Α 102) και του Π.Δ. 
372/1995 (Α'210). 

3. Τις διατάξειςτου άρθρου 27του Ν. 2081/1992 (Α' 165). 

4. Την κοινή απόφαση του Πρωθυπουργού και του Υ¬ 
πουργού Εργασίας και Κοινωνικών Ασφαλίσεων 
80078/4.10.1996 (Β' 924). 

5. Το υπ’ αριθ. 6749/121/26.2.1998 έγγραφο του Υ¬ 
πουργείου Εθνικής Οικονομίας με το οποίο καθορίστηκαν 
τα ποσοστά αυξήσεων των συντάξεων τρέχοντος έτους. 

6. Την απόφαση του Δ.Σ. και του Ταμείου Επικουρικής Α¬ 
σφάλισης Εκπαιδευτικών Ιδιωτικκής Γενικής Εκπαιδεύσε- 
ως που λήφθηκε στην υπ’ αριθ. 25/1.7.98 συνεδρίασή του. 

7. Την από 26.8.1998 οικονομική έκθεση της Δ/νσης Α- 
ναλογιστικών Μελετώντης Γ ενικής Γ ραμματείας Κοινωνι¬ 
κών Ασφαλίσεων. 

8. Το γεγονός ότι από τις διατάξεις της απόφασης αυτής 
προκαλείται επιβάρυνση του προϋπολογισμού του εν λόγω 
Ταμείου, η οποία κατά το τρέχον έτος υπολογίζεται να α- 
νέλθει στο ύψος των 25.000.000 δρχ. και θα καλυφθεί από 
τις πιστώσεις των ΚΑΕ 0629,0636, και 0637, αποφασίζουμε: 

Οι καταβαλλόμενες από το Ταμείο Επικουρικής Ασφά¬ 
λισης Εκπαιδευτικών Ιδιωτικής Εκπαιδεύσεως συντάξεις 
προς τους συνταξιούχους του, των οποίων το συνταξιο- 
δοτικό δικαίωμα εμπίπτει στο μέχρι 31.12.1997 χρονικό 
διάστημα, αυξάνονται ως εξής: 

1. Κατά ποσοστό 0,2τοις εκατό (0,2%) από 1.1.1998 επί 
του ποσού αυτών, όπως είχε διαμορφωθεί στις 
31.12.1997, ως διορθωτικό ποσό των αυξήσεων του 
προηγουμένου έτους. 

2. Ομοίως από 1.1.1998: 

Γ ιαταποσά συντάξεων μέχρι 40.000 δρχ. κατά ποσοστό 
4,5τοις εκατό (4,5%). 

Για τα ποσά συντάξεων από 40.001 μέχρι 100.000 δρχ. 
κατά ποσοστό 3,5 τοις εκατό (3,5%). 

Για το τμήμα της σύνταξης από 120.001 δρχ. και άνω 
δεν χορηγείται αύξηση. 

Ο υπολογισμός των αυξήσεων αυτών θα γίνει επί των 
ποσών των συντάξεων όπως αυτά θα διαμορφωθούν κα¬ 
τόπιν της χορήγησης της προηγούμενης αύξησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνά, 10 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 133307 οικ. (8) 

Ορισμός δικαστικού καταστήματος του Ειρηνοδικείου 
Νέων Μουδανιών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παρ. 1 του Κώδικα Ορ¬ 


γανισμού Δικαστηρίων και κατάστασης Δικαστικών Λει¬ 
τουργών (Κ.Ν. 1756/1988) (Α'35). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ- 
σετέθηκσαν με το άρθρο 27 του Ν. 2081/1992 (ΦΕΚ 154 
Α') και τροποποιήθηκαν με το άρθρο 1 παρ. 2εδ. α' του Ν. 
2469/1997 (Α'38). 

3. Το έγγραφο του Ειρηνοδικείου Νέων Μουδανιών με 
αριθμό 1212/7.8.1998. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Δημοσίου, α¬ 
ποφασίζουμε: 

Ορίζουμε νέο δικαστικό κατάστημα του Ειρηνοδικείου Ν. 
Μουδανιών από 26.6.1998, το κτίριο που βρίσκεται στα Μου- 
δανιά και επί της οδού Ζαφειριού 4, λόγω μεταστέγασήςτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1998 

ΟΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 9685 (9) 

Υπαγωγή του προσωπικού της κοινότητας ΑΝΤΙ ΚΑΛΑ¬ 
ΜΟΥ - ΜΕΣΣΗΝΙΑΣ στις διατάξεις του Α' Μέρους του 
Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Με την 9685/3.9.98 απόφαση Γεν. Γραμματέα Περιφ. 
Πελοποννήσου εγκρίθηκε η 6/29.5.1998 απόφαση του 
κοινοτικού συμβουλίου ΑΝΤΙ ΚΑΛΑΜΟΥ - ΜΕΣΣΗΝΙΑΣ 
που εκδόθηκε σύμφωνα με τις διατάξεις του άρθρου 3 
του Ν. 1188/81 έτσι όπως αυτό τροποποιήθηκε από τις 
διατάξειςτου άρθρου 8του Ν. 2307/95 και ισχύει μέχρι 
σήμερα και ύστερα από την σύμφωνη γνωμοδότηση του 
Υπηρεσιακού συμβουλίου των ΟΤΑ του άρθρου 37 του 
Ν. 2190/94 έτσι όπως εκφράστηκε στο αριθ. 
2/10.4.1998 πρακτικό του και έγινε υπαγωγή στις διατά¬ 
ξεις του Α' Μέρους του Ν. 1188/81 του Προσωπικού της 
κοινότηας Αντικαλάμου Μεσσηνίας επειδή είχε μέσον 
όρο τακτικών εσόδων των δύο τελευταίων ετών 1995, 
1996 δέκα τέσσερα εκατ. πενήντα πέντε χιλ. εκατόν δέ¬ 
κα οκτώ δρχ. (14.055.118) δρχ. δηλ. ποσό το οποίο υ¬ 
περβαίνει την ετήσια δαπάνη του εισαγωγικού μισθολο- 
γικού κλιμακίου δύο υπαλλήλων κατηγορίας ΔΕ πολλα- 
πλασιαζομενης επί τρία, και η οποία ανέρχεται 
σύμφωνα με τις ανωτέρω διατάξεις σε συνδυασμό και 
με αυτές του Ν. 2470/96 (περί ενιαίου μισθολογ.) στο 
ποσό των 11.004.000 δρχ. 

Από τις διατάξεις της ως άνω απόφασης δεν προκύπτει 
δαπάνη σε βάρος του προϋπολογισμού της κοινότητας 
καθόσον τα αποτελέσματα της υπαγωγής αρχίζουν από 
την ένταξη του προσωπικού στις διατάξεις του Α' Μέρους 
τουΝ. 1188/81 (άρθ. 4). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 3 Σεπτεμβρίου 1998 

Με εντολή Γεν. Γραμ. Περιφέρειας 
Ο Διευθυντής 
ΙΩΑΝΝΗΣ ΚΥΒΕΛΟΣ 

Αριθ. 398 ( 10 ) 

Σύσταση και λειτουργία Εκκλησιαστικού Ιδρύματος υπό 
την επωνυμίαν «ΕΝΟΡΙΑΚΟΝ ΠΝΕΥΜΑΤΙΚΟΝ ΚΕ- 
ΝΤΡΟΝ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΣΠΑΡΤΗΣ» 
της Ιερός Μητροπόλεως Μονεμβασίας και Σπάρτης. 

ΙΕΡΑ ΜΗΤΡΟΠΟΛΙΣ 
ΜΟΝΕΜΒΑΣΙΑΣ ΚΑΙ ΣΠΑΡΤΗΣ 

Έχοντες υπ’ όψει: 

1. Τας διατάξεις των άρθρων 29, παρ. 2, και 67 του Ν. 
590/1977 «Περί Καταστατικού Χάρτου της Εκκλησίας της 
Ελλάδος» εν συνδυασμώ προς το άρθρον 20 παρ. 2 του 
υπ’ αριθ. 1/1969 Κανονισμού της Ιεράς Συνόδου (ΦΕΚ 
185/τ.Α71970). 

2. Την ευθύνην ημών δια την πνευματικήν καλλιέργειαν 
του ποιμνίου της Ιεράς Μητροπόλεως Μονεμβασίας και 
Σπάρτης. 

3. Το υπ’ αριθ. 2/23.2.98 Πρακτικόντου Εκκλησιαστικού 
Συμβουλίου του Ιερού Ναού Αγίου Νικολάου Σπάρτης. 

4. Την υπ’ αριθ. πρωτ. 92 / 178 / 16 . 6 . 1 998 πρότασιν ημών 
προς την Ιεράν Σύνοδον. 

5. Την από 10.7.1998 Εγκριτικήν ΑπόφασιντηςΔ.Ι.Σ., α- 
ποφασίζομεν: 

Συνιστώμεν εν τη Ενορία Αγίου Νικολάου Σπάρτης Εκ¬ 
κλησιαστικόν Ίδρυμα, τελούν υπό την εποπτείαν της Ιε¬ 
ράς Μητροπόλεως και φέρον την επωνυμίαν «ΕΝΟΡΙΑ- 
ΚΟΝ ΠΝΕΥΜΑΤΙΚΟΝ ΚΕΝΤΡΟΝ ΤΟΥ ΙΕΡΟΥ ΝΑΟΥ ΑΓΙΟΥ 
ΝΙΚΟΛΑΟΥ ΣΠΑΡΤΗΣ», της Ιεράς Μητροπόλεως Μονεμ¬ 
βασίας και Σπάρτης, με σκοπόν την ανάπτυξιν δραστη¬ 
ριοτήτων δια την πνευματικήν οικοδομήν του λαού του- 
Θεού και ιδιαιτέρως την εξυπηρέτησιν του πνευματικού, 
κατηχητικού, ιεραποστολικού, φιλανθρωπικού, κοινωνι¬ 
κού και πολιτιστικού έργου της Ενορίας Αγίου Νικολάου 
Σπάρτης, την προσέγγισιν των νέων εις τα ιδανικά της φυ¬ 
λής υπό το φως της Ελληνορθόδοξου παραδόσεως και 
την ψυχαγωγίαν αυτών. 

Τα αφορώντα εις την λειτουργίαν του Ιδρύματος τού¬ 
του ρυθμίζονται βάσει ειδικού Κανονισμού. 

Η παρούσα να δημοσιευθεί στην Εφημερίδα της Κυ- 
βερνήσεως και το περιοδικόν «ΕΚΚΛΗΣΙΑ». 

Σπάρτη 21 Ιουλίου 1998 
Ο Μητροπολίτης 

Τ Ο Μονεμβασίας και Σπάρτης ΕΥΣΤΑΘΙΟΣ 
ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΕΝΟΡΙΑΚΟΥ ΠΝΕΥΜΑΤΙΚΟΥ ΚΕΝΤΡΟΥ 
ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ ΣΠΑΡΤΗΣ, ΤΗΣ 
ΙΕΡΑΣ ΜΗΤΡΟΠΟΛΕΩΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ 

Άρθρον 1 
Τίτλος - Έδρα 

Στην Ενορία του Αγίου Νικολάου Σπάρτης συνιστάται 
Εκκλησιαστικό Ίδρυμα το οποίον θα λειτουργεί στον υπό¬ 
γειο χώρο του Ιερού Ναού, με την επωνυμία «ΕΝΟΡΙΑΚΟ 
ΠΝΕΥΜΑΤΙΚΟ ΚΕΝΤΡΟ ΙΕΡΟΥ ΝΑΟΥ ΑΓΙΟΥ ΝΙΚΟΛΑΟΥ 
ΣΠΑΡΤΗΣ». 

Άρθρον 2 
Σκοπός 

Σκοπόςτου Πνευματικού Κέντρου είναι να παρέχει πλη¬ 
ρέστερη και αρτιότερη ποιμαντική, κοινωνική, ιεραπο¬ 


στολική, κατηχητική και πνευματική δράση στα πλαίσια 
της Ορθοδόξου Εκκλησίας μας. 

Άρθρον 3 

Μέσα για την επίτευξη του σκοπού είναι: 

1. Η αξιοποίηση του ανθρωπίνου πνευματικού δυναμι¬ 
κού της Ενορίας και η συνδρομή ικανών πνευματικών αν¬ 
θρώπων, κληρικών και λαϊκών. 

2. Η ενίσχυση της λειτουργίας των Κατηχητικών Σχολεί¬ 
ων και Κύκλων Μελέτης της Αγ. Γραφής, για όλες τις ηλι¬ 
κίες. 

3. Η οργάνωση ψυχαγωγικών εκδηλώσεων και εκθέσε¬ 
ων βιβλίου. 

4. Η διοργάνωση ομιλιών, διαλέξεων και θρησκευτικών, 
κοινωνικών, πολιτιστικών και ηθικών βιντεοκασετών, φω¬ 
τεινών διαφανείων και η παρουσίαση θεατρικών παρα¬ 
στάσεων από μαθητές Κατηχητικού Σχολείου. 

5. Λειτουργία δανειστικής βιβλιοθήκης. 

6. Η διοργάνωση διενοριακών αθλητικών αγώνων. 

7. Η προσφορά καφέ μετά την Θ. Λειτουργία. 

8. Η καθιέρωση «Νεανικού Κέντρου», για την πνευματι¬ 
κή κατάρτιση και δημιουργική απασχόληση των νέων της 
Ενορίας, με την δημιουργία και την λειτουργία Βυζαντι¬ 
νής και Ευρωπαϊκής Χορωδίας, ομάδων αθλοπαιδιών, α- 
ναψυκτηρίου, κυλικείου και χώρου επιτραπέζιων παιχνι- 
διών. 

9. Οιοδήποτε άλλο μέσον ήθελε αποφασίσει το Δ.Σ. 

Άρθρον 4 

Οργάνωση - Διοίκηση 

Το Ενοριακό Πνευματικό Κέντρο υπόκειται στην Πνευ¬ 
ματική και Διοικητική εποπτεία της Ιεράς Μητροπόλεως 
Μονεμβασίας και Σπάρτης και διοικείται από επταμελές 
Διοικητικό Συμβούλιο που απαρτίζεται από: 

α) Τονεκάστοτε Πρόεδρο του Εκκλησιαστικού Συμβου¬ 
λίου του Ιερού Ναού Αγίου Νικολάου, ως Πρόεδρο, 
β) Ένα μέλος του Εκκλησιαστικού Συμβουλίου, 
γ) Πέντε μέλη που διακρίνονται για τη πνευματική τους 
κατάρτιση και ωριμότητα και το ενδιαφέρον τους για το 
έργο της Ενορίας. 

Τα μέλη του Δ.Σ. διορίζονται για μια τριετία από τον Μη¬ 
τροπολίτη Μονεμβασίας και Σπάρτης, ύστερα από την έγ¬ 
γραφη πρόταση του Προέδρου του Εκκλησιαστικού Συμ¬ 
βουλίου. Η δε θητεία τους μπορεί να ανανεωθεί. 

Το Δ.Σ. του Πνευματικού Κέντρου συγκροτείται σε σώ¬ 
μα κατά την πρώτη συνεδρίασή του, εκλέγοντας τον Αντι¬ 
πρόεδρο, τον Ταμία και το Γ ενικό Γ ραμματέα. 

ΜέλητουΔ.Σ. μηανταποκρινόμεναστακαθήκοντάτους 
παύονται με απόφαση του Μητροπολίτου. 

Η προσφορά των μελώντου Διοικητικού Συμβουλίου εί¬ 
ναι τιμητική και άνευ αμοιβής. 

Άρθρον 5 

Αρμοδιότητες του Δ.Σ. 

1. Το Δ.Σ. αποφασίζει για κάθε θέμα που αφορά στην εκ¬ 
πλήρωση των σκοπών του Κέντρου, με σχετική πλειοψη- 
φία των παρόντων μελών και σε περίπτωση ισοψηφίας υ¬ 
περισχύει η ψήφος του Προέδρου. 

2. Συνεργάζεται με το Εκκλησιαστικό Συμβούλιο του Ιε¬ 
ρού Ναού, για την προαγωγή και την επίτευξη των σκο¬ 
πών του. 

3. Καταρτίζει τον ετήσιο προϋπολογισμό και απολογισμό. 

4. Μεριμνά για την εξεύρεση οικονομικών πόρων για 
την σωστή και απρόσκοπτο λειτουργίαν του Ενοριακού 
Κέντρου. 

5. Συνέρχεται τακτικά, μια φορά τον μήνα και εκτάκτως 
μετά από πρόσκληση του Προέδρου, οσάκις παρίσταται 
ανάγκη. 

6. Το Δ.Σ. προς αρτιότερη εκπλήρωση των σκοπών του 
Ενοριακού Κέντρου, δύναται να αποφασίσει την σύσταση 
Τομέων ή Τμημάτων Διακονίας, να καθορίζει τις αρμοδιό- 
τητές των και να διορίζει τους υπεθύνους και το προσω¬ 
πικό αυτών, εκτιμώντας το ήθος, την πνευματική κατάρτι¬ 
ση και την προσφορά των προς την Ενορία. 

7. Αποφασίζει για κάθε άλλο θέμα, για το οποίο δεν γί¬ 
νεται ρητά λόγος στον παρόντα κανονισμό. 

8. Η Ιερά Μητρόπολις Μονεμβασίας και Σπάρτης, δια 
του Μητροπολιτικού Συμβουλίου, ασκεί έλεγχο στις απο¬ 
φάσεις του Δ.Σ. και εγκρίνει, τροποποιεί ή απορρίπτει αυ¬ 
τές. 

Άρθρον6 

Το Ενοριακό Πνευματικό Κέντρο, διατηρεί διαχειριστι¬ 
κά βιβλία (βιβλίο Πρακτικών, βιβλίο Εσόδων και Εξόδων, 
βιβλίο Πρωτοκόλλου, Διπλότυπα εισπράξεως, και σχετι¬ 
κούς φακέλους), τα οποία θεωρούνται από την Ιερά Μη¬ 
τρόπολη Μονεμβασίας και Σπάρτης, για νόμιμη χρήση και 
ο ετήσιος Προϋπολογισμός και Απολογισμός του Πνευ¬ 
ματικού Κέντρου εγκρίνεται από το Μητροπολιτικό Συμ¬ 
βούλιο της Ιεράς Μητροπόλεως Μονεμβασίας και Σπάρ¬ 
της. 

Άρθρον 7 

Πόροι του Πνευματικού Ενοριακού Κέντρου θα είναι: 

1. Κάθε φύσεως προαιρετικές εισφορές, δωρεές, κλη¬ 
ρονομιές ή κληροδοτήματα. 

2. Έσοδα από την πραγματοποίηση διαφόρων εκδηλώ¬ 
σεων, λαχειοφόρων αγορών - εράνων και εκθέσεων. 

3. Από κάθε παροχή κρατική ή άλλη νόμιμη επιχορήγη- 

ση· 

4. Κάθε έσοδο το οποίο δεν προβλέπεται ανωτέρω και 
προέρχεται από χρηστή πηγή. 

5. Ετήσια επιχορήγηση του Ιερού Ναού Αγίου Νικολά¬ 
ου. 


Άρθρον 8 

Οι πόροι του Ενοριακού Πνευματικού Κέντρου διατίθε¬ 
νται με απόφαση του Δ.Σ.: 

1. Για τον εξοπλισμό του Ενοριακού Κέντρου. 

2. Για την αγορά βιβλίων και δωρεάν διάθεση στους νέ¬ 
ους. 

3. Για την αγορά βιβλίων - ενίσχυσης βιβλιοθήκης. 

4. Για τη λειτουργία του Κατηχητικού Σχολείου. 

5. Για την αντιμετώπιση των εξόδων λειτουργίας του Ε- 
νοριακού Κέντρου και του Κυλικείου (θέρμανση, ΔΕΗ). 

6. Γιατη φιλοξενία ομιλητών, χορωδιών. 

7. Για τη διοργάνωση εκδηλώσεων, εκδρομών ψυχαγω¬ 
γίας, δεξιώσεων και φροντιστηρίου. 

8. Για την αγορά διαφόρων μουσικών και αθλητικών ορ¬ 
γάνων και μέσων, καθώς και ηλεκτρονικού υπολογιστή 
και φωτοτυπικού μηχανήματος. 

9. Για την εκτύπωση διαφόρων απαραιτήτων εντύ¬ 
πων για την λειτουργία του Κέντρου και της Πληροφο¬ 
ρικής. 


10. Για την κάλυψη κάθε άλλης ανάγκης προς επιτέλε¬ 
ση των σκοπών του Πνευματικού Κέντρου. 

11. Για την αμοιβή της καθαρίστριας. 

Το τυχόν χρηματικό πλεόνασμα της διαχειρίσεως κατα¬ 
τίθεται σύμφωνα μετά ισχύοντα για τους Ενοριακούς Να¬ 
ούς. Ανάληψη χρημάτων ενεργείται με απόφαση του Δι¬ 
οικητικού Συμβουλίου, που εγκρίνεται από τον Μητροπο¬ 
λίτη. 

Άρθρον9 

ΣΦΡΑΓΙΔΑ - ΤΕΛΙΚΕΣ ΔΙΑΤΑΞΕΙΣ 

Το Ενοριακό Πνευματικό Κέντρο, φέρει στρογγυλή 
σφραγίδα μετοντίτλο: «ΕΝΟΡΙΑΚΟ - ΠΝΕΥΜΑΤΙΚΟ - ΚΕ¬ 
ΝΤΡΟ, I. Ν. ΑΓ. ΝΙΚΟΛΑΟΥ ΣΠΑΡΤΗΣ», που στο κέντρο έ¬ 
χει την εικόνα του Αγίου Νικολάου. 

Άρθρον 10 

Το Ενοριακό Πνευματικό Κέντρο, καταργείται με από¬ 
φαση του Μητροπολιτικού Συμβουλίου της Ιεράς Μητρο¬ 
πόλεως Μονεμβασίας και Σπάρτης, όταν δεν εκπληρώνει 
την αποστολή του ή όταν παρεκλίνει του σκοπού του. Κά¬ 
θε κινητό και ακίνητο περιουσιακό στοιχείο ακόμη και οι¬ 
κονομικό, μεταβιβάζεται στον Ιερό Ναό Αγίου Νικολάου 
Σπάρτης. 

Άρθρον 11 

Ο Κανονισμός αυτός ισχύει από την ημερομηνία δημο- 
σιεύσεώςτου, σύμφωνα με το Νόμο στο Επίσημο Δελτίο 
της Εκκλησίας της Ελλάδος «ΕΚΚΛΗΣΙΑ» και στην Εφη¬ 
μερίδα της Κυβερνήσεως. Κάθε τροποποίησή του μπορεί 
να γίνει με απόφαση του Δ.Σ. και ύστερα από έγκριση του 
Μητροπολίτη. 

Άρθρον12 

Από την εφαρμογή του Κανονισμού προκαλείται δαπά¬ 
νη σε βάρος του Νομικού Προσώπου του Ιερού Ναού Αγί¬ 
ου Νικολάου Σπάρτης, το ύψος της οποίας δεν είναι δυ¬ 
νατό να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 21 Ιουλίου 1998 
Ο Μητροπολίτης 

ΐ Ο Μονεμβασίας και Σπάρτης ΕΥΣΤΑΘΙΟΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 768/Β724.7.1998 στο οποίο δημοσιεύτηκε η α¬ 
πόφαση του Υπουργού Εσωτερικών Δημόσιας Διοίκησης 
και Αποκέντρωσης 25465/22.7.1998 «Πρωτοβάθμιοι Ορ¬ 
γανισμοί Τοπικής Αυτοδιοίκησης της Χώρας με το Ν. 
2539/1997» γίνεται η παρακάτω διόρθωση: 

Στη σελίδα 8741 στο Δήμο Ιάσμου από τα εσφαλμέ¬ 
να: 

«3 Συνοικισμός Αμβροσία της Κοιν. Αμβροσίας 804 

4 Συνοικισμός Μικρόν Παλλάδιοντης Κοιν. Αμβροσίας 44 

5 Συνοικισμός Παλλάδιοντης Κοιν. Αμβροσίας 399» 

στο ορθό 

<<3 Κοινότητα Αμβροσίας, εκτός οικισμού Καλλιόπης 1247». 

(Από το Υπουργείο Εσωτερικών Δημ. Διοίκ. & Αποκ.). 

-♦- 

( 12 ) 

Στο ΦΕΚ 119/β/13.2.98 που δημοσιεύθηκε διόρθωση 
σφαλμάτων στη Φ. 253/1952/13.1.98 Υπουργική Απόφα- 

ση «Αύξηση του εφάπαξ βοηθήματος που χορηγείτο Τα¬ 
μείο Προνοίας Δικηγόρων Μυτιλήνης στους ασφαλισμέ¬ 
νους του» που δημοσιεύθηκε στο ΦΕΚ 40/27.1.1998, τεύ¬ 
χος Β', αντικαθίσταται η ως άνω διόρθωση με την ορθή 
παρακάτω: 


Στην τέταρτη σειρά της πρώτης παραγράφου του κει¬ 
μένου της απόφασης, αντί του εσφαλμένου (870.500) τί¬ 
θεται το ορθό (80.500). 

(Από τη Γεν. Γραμ. Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 I ΘΕΣΣΑΛΟΝΙΚΗ 


5230 841 


Βασ. Όλγας 188, 1ος όρ. - Τ.Κ. 546 55 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5249 547 Νικήτα 6-8 Τ.Κ. 185 31 
5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


5248 320 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


60.000 δρχ. 
70.000 » 

15.000 » 

70.000 » 

30.000 » 

15.000 » 

5.000 » 

10.000 » 
3.000 » 

10.000 » 
250.000 » 


250.000 » 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 
3.500 » 


500 

12.500 


Γ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Γ Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Γ Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Γ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Γ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























